Федераль бюджеттан Татарстан Республикасы бюджетына

бюджет кредитлары бирү турындагы килешүләргә

өстәмә килешүләр раслау хакында

Татарстан Республикасы

Дәүләт Советы тарафыннан

2022 елның 23 декабрендә

кабул ителде

**1 статья**

«Россия Федерациясе Бюджет кодексына һәм Россия Федерациясенең аерым закон актларына үзгәрешләр кертү турында һәм 2022 елда Россия Федерациясе бюджет системасы бюджетларын үтәү үзенчәлекләрен билгеләү хакында» 2021 елның 29 ноябрендәге 384-ФЗ номерлы Федераль закон һәм «Россия Федерациясе Хөкүмәтенең кайбер актларына үзгәрешләр кертү турында» Россия Федерациясе Хөкүмәтенең 2022 елның 21 сентябрендәге 1662 номерлы карары кабул ителүгә бәйле рәвештә Россия Федерациясе Финанс министрлыгы һәм Татарстан Республикасы Министрлар Кабинеты арасында федераль бюджеттан Татарстан Республикасы бюджетына бюджет кредитлары бирү турында төзелгән килешүләргә түбәндәге өстәмә килешүләрне расларга:

Федераль бюджеттан Татарстан Республикасы бюджетына Татарстан Республикасы бюджеты кытлыгын өлешчә каплау өчен бюджет кредиты бирү турында 2016 елның 14 апрелендәге 01-01-06/06-72 номерлы, 2016 елның 22 июнендәге 01-01-06/06-100 номерлы, 2016 елның 29 июлендәге 01-01-06/06-128 номерлы килешүләргә 2022 елның 24 ноябрендәге 8/8/8 номерлы өстәмә килешүне әлеге Законга 1 нче кушымта нигезендә;

Россия Федерациясе субъектлары бюджетлары счетларында калган акчаларны тулыландыруга бюджет кредитларын каплау өчен федераль бюджеттан Татарстан Республикасы бюджетына бюджет кредиты бирү турында 2020 елның 14 декабрендәге 01-01-06/06-1022 номерлы килешүгә 2022 елның 24 ноябрендәге 2 номерлы өстәмә килешүне әлеге Законга 2 нче кушымта нигезендә.

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 26 декабрь

№ 101-ТРЗ

Татарстан Республикасының әлеге Законы бөтен кушымталары белән PRAVO.TATARSTAN.RU адресында Татарстан Республикасының Хокукый мәгълүмат рәсми порталында урнаштырылган.